b'\n_START_ARTICLE_\nHarry Potter in Princ me\xc5\xa1ane krvi\n_START_SECTION_\nVsebina\n_START_PARAGRAPH_\nZgodba se za\xc4\x8dne z Dumbledorjevim prihodom na Ro\xc5\xbemarinovo ulico, kjer se pogovori z Dursleyjevimi, nato pa s Harryjem odideta. Odpravita se do  domovanja biv\xc5\xa1ega u\xc4\x8ditelja Hudlagoda, kjer ga prepri\xc4\x8data, da sprejme slu\xc5\xbebo profesorja \xc4\x8darobnih napojev na Bradavi\xc4\x8darki._NEWLINE_Nato se skupaj odpravita do Jazbine, domovanja Ronove dru\xc5\xbeine, kjer Harry pre\xc5\xbeivi preostanek po\xc4\x8ditnic. Kmalu se jim pridru\xc5\xbei tudi Hermiona in skupaj do\xc4\x8dakajo sove, ki jim prinesejo rezultate testov._NEWLINE_V \xc5\xa1oli izvejo, da je profesor Raws kon\xc4\x8dno dobil mesto profesorja obrambe pred mra\xc4\x8dnimi silami, \xc4\x8darobne napoje pa sedaj pou\xc4\x8duje Huldagold. Ta Harryju nenamerno da u\xc4\x8dbenik, ki ga je dolgo pred njim imel Princ me\xc5\xa1ane krvi. Harry se iz u\xc4\x8dbenika, ki ga je Princ dopolnil in spremenil, veliko nau\xc4\x8di, a v knjigi najde vedno bolj nevarne in krute uroke._NEWLINE_Harry se od Dumbledorja veliko nau\xc4\x8di, saj mu ta razkriva, kaj je ugotovil o Mrlakensteinovi preteklosti. Izka\xc5\xbee se, da je Mrlakensteinu profesor Hudlagod razlo\xc5\xbeil, kako delujejo skri\xc5\xbevni. Ta je pridobljeno znanje izkoristil in s pomo\xc4\x8djo uroka svojo du\xc5\xa1o raztrgal na sedem kosov, s \xc4\x8dimer je postal skoraj nesmrten. Harry izve, da mora najprej uni\xc4\x8diti vseh \xc5\xa1est skri\xc5\xbevenov, nato pa se bo moral spopasti z Mrlakensteinom. V tej bitki bo eden izmed njiju umrl._NEWLINE_Dumbledore Harryju ponudi prilo\xc5\xbenost, da skupaj uni\xc4\x8dita enega izmed skri\xc5\xbevenov. V podzemni votlini najdeta jezero, na otoku na njem pa posodo. Dumbledore izpije vsebino posode, saj je to edini na\xc4\x8din, da prideta do skri\xc5\xbevena. Nato iz jezera pridejo mrtveci, ki ju napadejo. Teko\xc4\x8dina in bitka Dumbledoreja zelo izmu\xc4\x8dita in Harry ga komaj zvle\xc4\x8de v Meryascoveeno. Nad Bradavi\xc4\x8darko pa zagledata temno znamenje, znak Mrlakensteinovih privr\xc5\xbeencev, in odletita proti \xc5\xa1oli._NEWLINE_Izka\xc5\xbee se, da je Dreco Malfoy v \xc5\xa1olo spustil Jedce smrti, nato pa bi moral po Mrlakensteinovih ukazih ubiti Dumbledorja. Tega ne zmore in ka\xc5\xbee, da se bo Dumbledore re\xc5\xa1il, a takrat na stolp pridrvi Raws in Dumbledoreja ubije. Sledi bitka med Jedci smrti na eni ter pripadniki Feniksovega reda in Dumbledorjeve armade na drugi strani. V zmedi bitke Dreco in Raws pobegneta._NEWLINE_Harry se zaljubi v Ginny Weasley, vedno bolj o\xc4\x8ditna pa je tudi ljubezen med Ronom in Hermiono. Na koncu knjige se Harry zaobljubi, da bo poiskal in uni\xc4\x8dil skri\xc5\xbevene, nato pa ubil Mrlakensteina ali pa med bitko z njim umrl. Ron in Hermiona obljubita, da bosta \xc5\xa1la z njim, \xc5\xa1e prej pa bodo skupaj od\xc5\xa1li na poroko Fleur Delacour in Billa Weasleyja. Harry se s te\xc5\xbekim srcem lo\xc4\x8di od Ginny, saj ve, da bi jo kot njegovo izvoljenko Mojster gotovo uporabil, da bi pri\xc5\xa1el do njega.'